Diari Oficial de la Generalitat Valenciana


Sumari del DOGV 2330, del 22-08-1994 (1994/832228)

ORDRE d'11 de juliol de 1994, de la Conselleria d'Economia i Hisenda, per la qual acorda l'adquisició per la Generalitat Valenciana d'una finca rústica denominada Charca Sur situada en el terme municipal d'Elx (Alacant) i dins dels límits del paratge natural del Fondo amb una superfície de 2.282.799 m2.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1994/07/11/(1)/dof/vci/html**

### Dades del document

Número de DOGV
:   2330

Data del DOGV
:   22-08-1994

Secció del DOGV
:   DISPOSICIONS GENERALS

Número del document
:   1994/832228


Data del document
:   11-07-1994

Organisme emissor
:   Conselleria d'Economia i Hisenda

Tipus de document
:   Ordre

Correcció d'errades

ORDRE d'11 de juliol de 1994, de la Conselleria d'Economia i Hisenda, per la qual acorda l'adquisició per la Generalitat Valenciana d'una finca rústica denominada Charca Sur situada en el terme municipal d'Elx (Alacant) i dins dels límits del paratge natural del Fondo amb una superfície de 2.282.799 m2. [94/4894]  
La Conselleria de Medi Ambient està duent a terme una sèrie de projectes d'inversió en l'adquisició de terrenys situats en els espais naturals protegits de l'àmbit de la Comunitat Valenciana, amb participació en el seu finançament de fons europeus. En l'àmbit d'aquesta política d'inversions s'emmarca l'adquisició de la finca denominada Charca Sur, en el terme municipal d'Elx i dins dels límits del paratge natural del Fondo.  
La finca Charca Sur té un important valor ecològic, ja que actualment és una zona de reserva integral i lloc de repòs de l'àmplia varietat d'ornitofauna d'aquest paratge natural.  
Per això, a proposta del secretari general de la Conselleria de Medi Ambient, i d'acord amb el que disposa l'article 30 de la Llei 3/1986, de 24 d'octubre, de Patrimoni de la Generalitat Valenciana, i ateses les valoracions i els informes que consten en l'expedient,   
ORDENE:  
Article primer  
Acordar l'adquisició mitjançant contractació directa a títol onerós i en virtut de compra-venda de la finca rústica que a continuació es descriu:   
Una extensió de terreny situada en el terme municipal d'Elx, partida del Derramador; ocupa una superfície de dues-centes vint-i-vuit hectàrees, vint-i-set àrees, noranta-nou centiàrees. Confronta: pel nord, amb resta de la finca d'on se segrega (sent la mota existent el límit més precís, i quedant aquesta en la finca matriu en la totalitat) i terres de José Selva Fernández, hereus de José Vicente Díez, José Vicente Vicente, Vicente Esclapez Pascual, hereus de Francisco Bravo, hereus de Laureano Botella i hereus de Gaspar Botella; pel sud, amb hereus de Gregorio Mompeán, Pascual Sempere Mojica, Ramiro Alonso Ruíz, Bautista Gomis Maciá, hereus de Francisco Gomis Maciá, hereus de José Román Mora, hereus d'Antonio López Maciá, hereus de José Maciá Alonso, Jaime Sempere López, Buenaventura López Tarí, José Peral Tarí i Ramon Alonso, assarb enmig; per l'est, amb carretera d'Elx a Dolores, i per l'oest, amb resta de la finca d'on se segrega, en una línia fixada a deu metres cap a l'est de l'eix del canal principal. Aquesta finca té l'accés per la carretera d'Elx a Dolores i es desvincula totalment de la finca d'on se segrega.  
L'immoble anteriorment descrit figura inscrit a nom de la Comunitat General de Regants Riegos de Levante, Izquierda del Segura, en el Registre de la Propietat d'Elx, número tres, al foli 18 del llibre 313 de Sant Joan, tom 1.289 de l'arxiu, finca 21.496, inscripció 1a.  
Article segon  
La compra que necessàriament es formalitzarà en escriptura pública es realitzarà per un preu de dos-cents setanta-nou milions sis-centes quaranta-dues mil vuit-centes setanta-vuit pessetes (893.268.458 ). Aquesta quantitat serà feta efectiva per la Generalitat Valenciana en els terminis que a continuació es detallen:  
1r. Vuitanta-cinc milions de pessetes (90.254.199 PTA), a la firma d'escriptura de compra-venda.  
2n. Noranta-cinc milions de pessetes (04.423.740 PTA), a càrrec del pressupost de l'any 1995.  
3r. Noranta-nou milions sis-centes quaranta-dues mil vuit-centes setanta-vuit pessetes (69.161.157 PTA), a càrrec del pressupost de l'any 1996.  
Les despeses i els impostos que se'n deriven seran pagats per les parts, segons la llei.  
Article tercer  
El servei de Patrimoni de la Direcció General de Patrimoni i Nòmines realitzarà els tràmits necessaris per a fer efectiu el que disposa aquesta ordre.   
Valencia, 11 de juliol de 1994   
El conseller d'Economia i Hisenda,  
AURELIO MARTíNEZ ESTÉVEZ


Còpia Permalink ELI